rejauldu/bengali-wikipedia huggingface dataset:
থাম্ব|২০১১ সালের ডিসেম্বরে অসলোতে নোবেল বক্তৃতা দিচ্ছেন ও'কিফ জন ও’কিফ, এফআরএস (জন্ম: ১৯ নভেম্বর, ১৯৩৯) নিউ ইয়র্ক নগরীতে জন্মগ্রহণকারী মার্কিন স্নায়ুবিজ্ঞানী ও অধ্যাপক। তিনি ইনস্টিটিউট অব কগনিটিভ নিউরোসায়েন্সে (সংজ্ঞানাত্মক স্নায়ুবিজ্ঞান গবেষণা প্রতিষ্ঠান) অধ্যাপনা করছেন। হিপোক্যাম্পাসে স্থাপিত কোষ আবিষ্কারের জন্য তিনি পরিচিতি পেয়েছেন। ২০১৪ সালে মে-ব্রিট মোজার ও এডওয়ার্ড মোজারের সাথে যৌথভাবে চিকিৎসাশাস্ত্রে নোবেল পুরস্কার পান।The 2014 Nobel Prize in Physiology or Medicine. nobelprize.or. 6 October 2014   প্রারম্ভিক জীবন  অভিবাসিত আইরিশ দম্পতির সন্তান ও’কিফ নিউইয়র্ক সিটিতে জন্মগ্রহণ করেন। ম্যানহাটানের রেজিস হাইস্কুলে পড়াশোনা শেষে নিউইয়র্কের সিটি কলেজে স্নাতক ডিগ্রী অর্জন করেন। রোন্যাল্ড মেলজাকের সাথে মন্ট্রিলের ম্যাকগিল বিশ্ববিদ্যালয়ে ফিজিওলজিক্যাল সাইকোলজি বিষয়ে ডক্টরেট ডিগ্রী লাভ করেন। ১৯৬৭ সালে ইউনিভার্সিটি কলেজ লন্ডনে পড়তে যান। ১৯৮৭ সালে অধ্যাপক হিসেবে মনোনীত হন। মার্কিন যুক্তরাষ্ট্র ও যুক্তরাজ্যের দ্বৈত নাগরিক হিসেবে রয়েছেন জন ও’কিফ।   অর্জনসমূহ  রয়্যাল সোসাইটির ফেলো জন ও’কিফ ২০০১ সালে ফেল্ডবার্গ ফাউন্ডেশন পুরস্কার ও ২০০৬ সালে লিন নাদেলের সাথে যৌথভাবে গ্রমেয়ার পুরস্কার লাভ করেন। নিউরোসায়েন্সে অসামান্য অবদানের জন্য গ্রুবার পুরস্কার পান।   তথ্যসূত্র    বহিঃসংযোগ   বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ স্নায়ুবিজ্ঞানী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী বিষয়শ্রেণী:ব্রিটিশ নোবেল বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:আইরিশ বংশোদ্ভূত ব্রিটিশ ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আল জাবালাইন ফুটবল ক্লাব (, ; সাধারণত আল জাবালাইন এফসি এবং সংক্ষেপে আল জাবালাইন নামে পরিচিত) হচ্ছে হা'ইল ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের দ্বিতীয় স্তরের ফুটবল লিগ সৌদি প্রথম বিভাগ লিগে প্রতিযোগিতা করে। ১৯৫৯ সালে ক্লাবটি প্রতিষ্ঠিত হয়েছে। ১২,৫০০ ধারণক্ষমতাবিশিষ্ট প্রিন্স আব্দুল আজিজ বিন মুসা'ইদ স্টেডিয়ামে আল বুন্নি নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/al-jabalain-fc/stadion/verein/68028 বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় দেনিস লাভানিয়ে এবং সভাপতির দায়িত্ব পালন করছেন রাজিহ আল মিশাল।https://www.transfermarkt.com/al-jabalain-fc/startseite/verein/68028  ঘরোয়া ফুটবলে, আল জাবালাইন এপর্যন্ত ৩টি শিরোপা জয়লাভ করেছে; যার মধ্যে একটি সৌদি প্রথম বিভাগ লিগ শিরোপা রয়েছে। হামাদ আল জুহাইম, হাসান হাসিম আল আলি, কারলাও আতাকান্তে, তিয়াগো ওরোবো এবং হামিদ হাশিম ফাল্লাতাহের মতো খেলোয়াড়গণ আল জাবালাইনের জার্সি গায়ে মাঠ কাঁপিয়েছেন।   ইতিহাস  ক্লাব প্রতিষ্ঠার প্রায় ২১ বছর পর, ১৯৮০–৮১ মৌসুমে আল জাবালাইন প্রথমবারের মতো সৌদি আরবের পেশাদার ফুটবলের শীর্ষ স্তর সৌদি পেশাদার লিগে অংশগ্রহণ করতে সক্ষম হয়েছিল। ১৯৮০ সালের সালের ২৪শে অক্টোবর তারিখে, সৌদি পেশাদার লিগে ক্লাব ইতিহাসে নিজেদের প্রথম ম্যাচে আল জাবালাইন আল আহলির বিরুদ্ধে ১–০ গোলের ব্যবধানে জয়লাভ করেছিল।https://www.goalzz.com/main.aspx?region=-12&team=1011&team2=147 তবে, তারা সৌদি পেশাদার লিগে তাদের প্রথম মৌসুমটি স্মরণীয় করে রাখতে পারেনি, কেননা ১৯৮০–৮১ সৌদি পেশাদার লিগে তারা ২টি জয় এবং ১টি ড্রয়ে মাত্র ৫ পয়েন্ট অর্জন করে পয়েন্ট তালিকার ১০ম দল হিসেবে সৌদি পেশাদার লিগ হতে অবনমিত হয়েছিল।https://www.goalzz.com/main.aspx?c=18496https://www.rsssf.org/tabless/sau81.html   তথ্যসূত্র    বহিঃসংযোগ         বিষয়শ্রেণী:১৯৫৯-এ প্রতিষ্ঠিত ফুটবল ক্লাব বিষয়শ্রেণী:১৯৫৯-এ সৌদি আরবে প্রতিষ্ঠিত বিষয়শ্রেণী:সৌদি আরবের ফুটবল ক্লাব বিষয়শ্রেণী:সৌদি প্রথম বিভাগ লিগের ক্লাব
মর্দেচাই ওফার (, ২০ ফেব্রুয়ারী ১৯২৪ - ১ সেপ্টেম্বর ১৯৭১) ছিলেন একজন ইসরায়েলি রাজনীতিবিদ যিনি ১৯৬৫ থেকে ১৯৭১ সালে তার মৃত্যু পর্যন্ত অ্যালাইনমেন্ট এবং লেবার পার্টির জন্য নেসেটের সদস্য হিসাবে কাজ করেছিলেন।   জীবনী  ওফার ১৯২৪ সালে পোল্যান্ডের ক্রাকোতে জন্মগ্রহণ করেন। তিনি পরের বছর বাধ্যতামূলক প্যালেস্টাইনে আলিয়াহ করেন। তিনি ম্যান্ডেট যুগের ইহুদি পুলিশ বাহিনীতে যোগদান করেন এবং ১৯৪৮ সালের আরব-ইসরায়েল যুদ্ধের সময় আইডিএফ -এ দায়িত্ব পালন করেন।  ১৯৫০ সালে লেফটেন্যান্ট কর্নেল পদে পদত্যাগ করার পর, তিনি এগডের জন্য কাজ শুরু করেন। তিনি কো-অপারেটিভের বোর্ডের সদস্য হন এবং ১৯৬১ সাল থেকে তার মৃত্যুর আগ পর্যন্ত এর অর্থ বিভাগের পরিচালক হিসেবে দায়িত্ব পালন করেন।  ১৯৬৫ সালে তিনি অ্যালাইনমেন্ট তালিকায় নেসেটে নির্বাচিত হন। তিনি ১৯৬৯ সালে পুনরায় নির্বাচিত হন, কিন্তু ১৯৭১ সালের সেপ্টেম্বরে ৪৭ বছর বয়সে অফিসে মারা যান। তার আসন গ্রহণ করেন মোশে শাহল।Knesset Members of the Seventh Knesset Knesset website   তথ্যসূত্র   বহিঃসংযোগ  বিষয়শ্রেণী:চতুর্থ আলিয়াহর অভিবাসী বিষয়শ্রেণী:নেসেটের সদস্য ১৯৬৯-১৯৭৪ বিষয়শ্রেণী:নেসেটের সদস্য ১৯৬৫-১৯৬৯ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের ইহুদি বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনে পোলিশ অভিবাসী বিষয়শ্রেণী:১৯৭১-এ মৃত্যু বিষয়শ্রেণী:১৯২৪-এ জন্ম
thumb|300px|right|মধ্য ইউরোপ মধ্য ইউরোপ বলতে সাধারণত পূর্ব ও পশ্চিম ইউরোপীয় দেশগুলির মধ্যবর্তী অঞ্চলে অবস্থিত দেশগুলিকে বোঝানো হয়ে থাকে।"Regions, Regionalism, Eastern Europe by Steven Cassedy". New Dictionary of the History of Ideas, Charles Scribner's Sons. 2005"Central Europe — The future of the Visegrad group"। দ্য ইকোনোমিস্ট। ১৪ এপ্রিল, ২০০৫। ঐতিহাসিক, সামাজিক ও সাংস্কৃতিক পরিচয় থেকে মধ্য ইউরোপ ধারণার সূত্রপাত।Zagreb (22-24 November 1996) "http://www.culturelink.org/conf/cultid01/index.html Europe of Cultures: Cultural Identity of Central Europe"। কালচারলিংক নেটওয়ার্ক।Ferran Sáez Mateu "When identity becomes an alibi" পরে মধ্য ইউরোপ কার্যক্রম, সেন্ট্রোপ ও ভিজগার্ড গ্রুপ সৃষ্টির মধ্য দিয়ে এই অঞ্চলের কৌশলগত উন্নয়ন সাধিত হয়েছে।Mitchell, Wess (February 26, 2009), "The Mice that Roared: Central Europe Is Reshaping Global Politics"। স্পাইজেল।  রাষ্ট্রসমূহ                  "Central European Green Corridors – Fast charging cross-border infrastructure for electric vehicles, connecting Austria, Slovakia, Slovenia, Germany and Croatia" (PDF). Central European Green Corridors. October 2014।  অন্যান্য দেশ ও অঞ্চলসমূহ   (ট্রানসিলভানিয়া ও বুকোভিনা)  Shadbolt, Peter (December 11, 2014), "Serbia: the country at the crossroads of Europe"। সিএনএন।   (দক্ষিণ তাইরল, ত্রেন্তিনো, ত্রিয়েস্তে ও গরিজিয়া, ফ্রিউলি)   (ট্রান্সকার্পাতিয়া, গালিসিয়া, ও উত্তর বুকোভিনা)  তথ্যসূত্র  বিষয়শ্রেণী:ইউরোপের অঞ্চল বিষয়শ্রেণী:মধ্য ইউরোপ
বাংলাদেশ–মেক্সিকো সম্পর্ক হল বাংলাদেশ ও মেক্সিকো রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই জাতিসংঘ এবং বিশ্ব বাণিজ্য সংস্থার সদস্যরাষ্ট্র।   ইতিহাস  thumb|right|নর্থ-সাউথ সামিটে রাষ্ট্রপতি আবদুস সাত্তার; কানকুন, ১৯৮১। ১৯৭৫ সালের ৮ই জুলাই বাংলাদেশের স্বাধীনতা লাভের চার বছরের মাথায় এ দুই দেশের মধ্যকার সম্পর্ক আনুষ্ঠানিকভাবে স্থাপিত হয়। ১৯৮১ সালে বাংলাদেশের রাষ্ট্রপতি আবদুস সাত্তার কানকুনে অনুষ্ঠিত নর্থ-সাউথ সামিটে অংশ নেবার উদ্দেশ্যে মেক্সিকো সফর করেন।  দ্বিপাক্ষিক অর্থনৈতিক কর্মকাণ্ড সম্প্রসারণে দুই দেশই নিজেদের আগ্রহের কথা প্রকাশ করেছে। ২০১১ সালে বাংলাদেশের একটি ব্যবসায়ী দল মেক্সিকোতে দ্বিপাক্ষিক বাণিজ্য ও বিনিয়োগ করার মত মৌলিক ক্ষেত্রের সন্ধানে মেক্সিকো সফর করে। ২০১৩ সালে দ্বিপাক্ষিক বাণিজ্যের সুযোগবৃদ্ধি এবং সেইসাথে চোরাচালানি রোধকল্পে প্রশাসনিক সহায়তার জন্য একটি চুক্তি স্বাক্ষর করে। জলবায়ু পরিবর্তন ও দারিদ্র্য খাতে সহযোগিতাকেও দুই দেশের পারস্পরিক সাহায্যের অন্যতম খাত হিসেবে চিহ্নিত করা হয়েছে।   বাণিজ্য  ২০১৬ সালে দুই দেশের মধ্যকার বাণিজ্যের আর্থিক মূল্য ছিল প্রায় $২৮০ মিলিয়ন মার্কিন ডলার। মেক্সিকোতে বাংলাদেশের প্রধান রপ্তানিপণ্য হল তুলা ও বস্ত্র। বাংলাদেশে মেক্সিকোর প্রধান রপ্তানিপণ্য হল ঔষধ, অ্যালকোহল (বিয়ার) এবং টেকুইলা।   কূটনৈতিক মিশন   মেক্সিকো সিটিতে অবস্থিত বাংলাদেশী দূতাবাস।  বাংলাদেশে মেক্সিকো তাদের কর্মকাণ্ড পরিচালনা করে ভারতের নয়া দিল্লীতে অবস্থিত দূতাবাসের মাধ্যমে।   তথ্যসূত্র   মেক্সিকো বিষয়শ্রেণী:মেক্সিকোর দ্বিপাক্ষিক সম্পর্ক
গাজী নজরুল ইসলাম বাংলাদেশের সাতক্ষীরা জেলার রাজনীতিবিদ ও মুক্তিযোদ্ধা যিনি তৎকালীন সাতক্ষীরা-৫ আসনের সংসদ সদস্য ছিলেন।   প্রাথমিক জীবন   গাজী নজরুল ইসলাম সাতক্ষীরার শ্যামনগর উপজেলার ইসমাইলপুর গ্রামে জন্মগ্রহণ করেন। তার স্ত্রী মাকসুদা খানম ও মেয়ে শারমিন সুলতানা খুকু।   রাজনৈতিক জীবন  গাজী নজরুল ইসলাম মুক্তিযোদ্ধা, জামায়াতের জেলা কর্মপরিষদ সদস্য ও শ্যামনগর উপজেলা জামায়াতে ইসলামীর আমির। তিনি ১৯৯১ সালের পঞ্চম ও ২০০১ সালের অষ্টম জাতীয় সংসদ নির্বাচনে বাংলাদেশ জামায়াতে ইসলামীর  প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন।  ২০০৮ সালের নবম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে ও ২০১৮ সালের একাদশ জাতীয় সংসদ নির্বাচনে বিশ দলীয় জোটের প্রার্থী হিসেবে তিনি সাতক্ষীরা-৪ আসন থেকে পরাজিত হয়ে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:অষ্টম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য
থাম্ব|আররাহ-ছাপড়া ব্রিজ ভোজপুর জেলা () হল ভারতের বিহার রাজ্যের ৩৮টি জেলার অন্যতম। এই জেলার সদর শহর হল আড়া।  ভূগোল ভোজপুর জেলার আয়তন ।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম অন্তর্ভুক্ত করে। বিহারের যে ৩৮টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, ভোজপুর জেলা তার অন্যতম।  জনপরিসংখ্যান ২০১১ সালের জনগণনা অনুসারে, ভোজপুর জেলার জনসংখ্যা ২,৭২০,১৫৫। জনসংখ্যার হিসেবে এই জেলা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৪৫তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.২৭%। জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৭২.৭৯%।  ভাষা দৈনিক সংবাদপত্র টাইমস অফ ইন্ডিয়ার একটি সমীক্ষা অনুসারে, বিহারি ভাষার উপভাষা ভোজপুরি ভাষা এই অঞ্চলে প্রচলিত। এই ভাষাটি দেবনাগরী ও কাইঠি হরফে লেখা হয়।  তথ্যসূত্র  বিষয়শ্রেণী:পাটনা বিভাগ বিষয়শ্রেণী:বিহারের জেলা * বিষয়শ্রেণী:ভোজপুর জেলা, বিহার
ফাহিম আশরাফ (; জন্ম: ১৬ জানুয়ারি, ১৯৯৪) পাঞ্জাবের কাসুর এলাকায় জন্মগ্রহণকারী প্রথিতযশা পাকিস্তানি ক্রিকেটার। ঘরোয়া প্রথম-শ্রেণীর ক্রিকেটে হাবিব ব্যাংক লিমিটেডের প্রতিনিধিত্ব করছেন তিনি।  দলে তিনি মূলতঃ অল-রাউন্ডার হিসেবে দায়িত্ব পালন করছেন। বামহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন।   প্রারম্ভিক জীবন  ২০১৩-১৪ মৌসুমে প্রথম-শ্রেণীর ক্রিকেটে অভিষেক ঘটে তার। ২০১৬-১৭ মৌসুমের ডিপার্টমেন্টাল ওয়ান ডে কাপে শীর্ষস্থানীয় উইকেট সংগ্রহকারী ছিলেন। ঐ প্রতিযোগিতায় তিনি উনিশ উইকেট পান। এছাড়াও, পাকিস্তান ন্যাশনাল ব্যাংকের পক্ষে খেলেছেন।   খেলোয়াড়ী জীবন  মার্চ, ২০১৭ সালে ওয়েস্ট ইন্ডিজের বিপক্ষে খেলার জন্য পাকিস্তানের একদিনের আন্তর্জাতিক দলে অন্তর্ভুক্ত করা হয়। কিন্তু, সিরিজের কোন খেলায় অংশগ্রহণের সুযোগ ঘটেনি তার।  এপ্রিল, ২০১৭ সালে আইসিসি চ্যাম্পিয়ন্স ট্রফি প্রতিযোগিতায় খেলার জন্য পাকিস্তানের ওডিআই দলের অন্যতম সদস্যরূপে তাকেও রাখা হয়। প্রস্তুতিমূলক খেলায় বাংলাদেশের বিপক্ষে ৬৪ রান তুলেন ও পাকিস্তানের দুই উইকেটের বিজয়ে গুরুত্বপূর্ণ ভূমিকা পালন করেন।   তথ্যসূত্র    আরও দেখুন   শাদাব খান  ২০১৭ আইসিসি চ্যাম্পিয়ন্স ট্রফি দলের তালিকা  ২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর   বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কাসুর জেলার ব্যক্তি বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:ফয়সালাবাদের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:মধ্য পাঞ্জাবের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:ফরচুন বরিশালের ক্রিকেটার
শিবরাম রাঙ্গো রানে (জন্ম: ১৯০১, গ্রাম: ভিভরা, জলগাঁও, বোম্বে - ১৯৭০) বোম্বাই রাজ্যের একজন রাজনীতিবিদ। তিনি অমলনার, জলগাঁও এবং পুনাতে পড়াশোনা করেন এবং ১৯৩০-৫২ সালে বারে অনুশীলন করেছিলেন। তিনি জলদগাঁওয়ের কান্দেস কলেজ শিক্ষা সমিতির সদস্য ও সচিব ছিলেন। ১৯৪৭ থেকে ১৯৫১ পর্যন্ত তিনি বোম্বে বিধানসভার সদস্য ছিলেন।  তিনি ভূসাবল (লোকসভা কেন্দ্র) থেকে প্রথম লোকসভার সদস্য ছিলেন। তিনি বুলঢানা লোকসভা কেন্দ্র থেকে ২য়, ৩য় এবং ৪র্থ লোকসভায় নির্বাচিত হয়েছিলেন। তিনি ১৯৫৭ থেকে ১৯৬৬ পর্যন্ত কংগ্রেস দলের ডেপুটি চিফ হুইপ ছিলেন।  তিনি রাম্ভাভাইয়ের সাথে বিবাহবন্ধনে আবদ্ধ হন এবং তাঁর তিন পুত্র ও তিন কন্যা রয়েছে।    তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:জলগাঁও জেলার ব্যক্তি
বেঙ্কটপুর () ভারতের কর্ণাটক রাজ্যের উত্তর কন্নড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বেঙ্কটাপুত্র শহরের জনসংখ্যা হল ৫৯৬৮ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে বেঙ্কটাপুত্র এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
ইঙ্গ আমেরিকা (অ্যাংলো-স্যাক্সন আমেরিকা নামেও পরিচিত) আমেরিকা মহাদেশদ্বয়ের এমন সব অঞ্চলকে বোঝায়, যেখানে ইংরেজি ভাষা প্রধান ভাষা এবং যেখানে ব্রিটিশ সাম্রাজ্য ও ব্রিটিশ সংস্কৃতির গুরুত্বপূর্ণ জাতিগত, ঐতিহাসিক, ভাষিক ও সাংস্কৃতিক প্রভাব বিদ্যমান।"Anglo-America", vol. 1, Micropædia, Encyclopædia Britannica, 15th ed., Chicago: Encyclopædia Britannica, Inc., 1990. . ইঙ্গ আমেরিকা তাই লাতিন আমেরিকা থেকে ভিন্ন। লাতিন আমেরিকাতে বিভিন্ন রোমান্স ভাষা যেমন স্পেনীয় ভাষা, পর্তুগিজ ভাষা ও ফরাসি ভাষার প্রভাব বিদ্যমান।    ভৌগোলিক অঞ্চল  ইঙ্গ আমেরিকা বলতে মূলত মার্কিন যুক্তরাষ্ট্র ও কানাডাকেই বোঝায়, কেননা এই দুইটি দেশেই উত্তর আমেরিকার সবচেয়ে বেশিসংখ্যক ইংরেজিভাষী বক্তা বাস করে।"North America" The Columbia Encyclopedia , 6th ed. 2001-5. New York: Columbia University Press. অন্যান্য অঞ্চলগুলির মধ্যে রয়েছে ইংরেজিভাষী ক্যারিবীয় অঞ্চল, যার মধ্যে প্রাক্তন ব্রিটিশ ওয়েস্ট ইন্ডিজ, বেলিজ, বার্মুডা এবং গায়ানা অবস্থিত।  এছাড়া কানাডার কেবেক প্রদেশ ও নিউ ব্রান্সউইক প্রদেশের আকাদিয়া এবং মার্কিন যুক্তরাষ্ট্রের শাসনাধীন পুয়ের্তো রিকো দ্বীপ ইংরেজিভাষী না হলেও ঐতিহাসিক, অর্থনৈতিক ও রাজনৈতিক কারণে এগুলিকে ইঙ্গ আমেরিকার অংশ হিসেবে গণ্য করা হয়।   + ২০১০ সালে জনসংখ্যাসিআইএ ওয়ার্ল্ড ফ্যাক্টবুক ২০১০ দেশ জনসংখ্যা অঞ্চলের আয়তন জন ঘনত্ব  এ্যাঙ্গুইলা (যুক্তরাজ্য) ১৪,৭৬৪       ৮৬,৭৫৪      ৩,১০,৪২৬      ২,৮৫,৬৫৩      ৩,১৪,৫২২      বারমুডা (যুক্তরাজ্য) ৬৮,২৬৮      ব্রিটিশ ভার্জিন দ্বীপপুঞ্জ (যুক্তরাজ্য) ২৪,৯৩৯      ৩,৪২,৫৫,০০০      কেইম্যান দ্বীপপুঞ্জ (যুক্তরাজ্য) ৫০,২০৯       ৭২,৮১৩      ফক্‌ল্যান্ড দ্বীপপুঞ্জ (যুক্তরাজ্য) ৩,১৪০      ১,০৭,৮১৮      ৭,৪৮,৪৮৬      ২৮,৪৭,২৩২      মন্টসেরাট (যুক্তরাজ্য) ৫,১১৮      পুয়ের্তো রিকো (যুক্তরাষ্ট্র) ৩৭,২৫,৭৮৯      ৪৯,৮৯৮      ১,৬০,৯২২      ১,০৪,২১৭      ১২,২৮,৬৯১      টার্কস্‌ ও কেইকোস দ্বীপপুঞ্জ (যুক্তরাজ্য) ২৩,৫২৮      ৩১,০২,৩২,৮৬৩      মার্কিন ভার্জিন দ্বীপপুঞ্জ (যুক্তরাষ্ট্র) ১,০৯,৭৭৫      মোট ৩৫,৪৮,৩০,৮২৫       তথ্যসূত্র   বিষয়শ্রেণী:আমেরিকা বিষয়শ্রেণী:মার্কিন সংস্কৃতি বিষয়শ্রেণী:ইংরেজি ভাষার সংস্কৃতি বিষয়শ্রেণী:কানাডার সংস্কৃতি বিষয়শ্রেণী:আমেরিকার অঞ্চল বিষয়শ্রেণী:সাংস্কৃতিক অঞ্চল
thumb|সজারু সজারু সমস্ত শরীরে কাঁটা যুক্ত রোডেন্সিয়া বর্গের স্তন্যপায়ী প্রাণী। এরা প্রাচীন পৃথিবীতে এবং বর্তমানেও বিলুপ্ত প্রায় প্রাণী হিসেবে বিবেচিত। প্রায় বেশির ভাগ সজারুই  লম্বা লেজসহ লম্বায়  হয়। এদের ওজন  এর মধ্যে, যা গোলাকার, বড় এবং ধীরগতির প্রাণী। বেশির ভাগ সজারু বাদামী, ছাই রঙের হয় এবং কিছু আবার সাদা রঙেরও হয়। সজারু একটি তৃণভোজী প্রাণী।   তথ্যসূত্র   বিষয়শ্রেণী:স্তন্যপায়ী প্রাণী বিষয়শ্রেণী:সাধারণ নাম অনুযায়ী তীক্ষ্ণদন্তী
তিতান জুলিয়া দ্যুকুর্নো রচিত ও পরিচালিত শারীরিক ভীতিপ্রদ থ্রিলার চলচ্চিত্র। ফরাসি-বেলজীয় যৌথ প্রযোজনার চলচ্চিত্রটি কাজাক প্রোডাকশন্স, ফ্রাকাস প্রোডাকশন্স, আর্ত ফ্রঁস সিনেমা, ভু ও বেটিভির ব্যানারে নির্মিত হয়েছে। এতে শ্রেষ্ঠাংশে অভিনয় করেছেন আগাত রুসেল, ভিনসেন্ত লিন্দন, গারান্স মারিলিয়ে ও লাই সালামে।  ২০২১ সালের ১৩ই জুলাই কান চলচ্চিত্র উৎসবের মূল প্রতিযোগিতা শাখায় চলচ্চিত্রটির উদ্বোধনী প্রদর্শনী হয়। সেখানে দ্যুকুর্নো এই উৎসবের শীর্ষ পুরস্কার পাল্ম দর লাভ করেন, যার ফলে তিনি এই পুরস্কার বিজয়ী দ্বিতীয় নারী পরিচালক এবং একক পরিচালক হিসেবে এই পুরস্কার জয়ী প্রথম নারী চলচ্চিত্র নির্মাতা হন। এটি ডায়াফানা ডিস্ট্রিবিউশনের ব্যানারে ২০২১ সালের ১৪ই জুলাই ফ্রান্সে মুক্তি পায় এবং সমাদৃত হয়। ৯৪তম একাডেমি পুরস্কারে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে ফরাসি নিবেদন হিসেবে চলচ্চিত্রটি জমা দেওয়া হয়, কিন্তু চূড়ান্ততালিকায় স্থান পায়নি। ৪৭তম সেজার পুরস্কারে এটি শ্রেষ্ঠ পরিচালক (দ্যুকুর্নো) ও সম্ভাবনাময় অভিনেত্রী (রুসেল)-সহ চারটি বিভাগে মনোনয়ন লাভ করে। ৭৫তম ব্রিটিশ অ্যাকাডেমি চলচ্চিত্র পুরস্কারে দ্যুকুর্নো শ্রেষ্ঠ পরিচালক বিভাগে মনোনয়ন লাভ করেন। ১১তম মাগ্রিত পুরস্কারে তিতান পাঁচটি মনোনয়ন থেকে শ্রেষ্ঠ বিদেশি চলচ্চিত্র-সহ দুটি পুরস্কার অর্জন করে।  অভিনয়শিল্পীদল  আগাত রুসেল - আলেক্সিয়া/আদ্রিয়েন  ভিনসেন্ত লিন্দন - ভিনসেন্ত  গারান্স মারিলিয়ে - জাস্টিন  লাই সালামে - রায়ান  দোমিনিক ফ্রোত  মিরিয়েম আকেদ্দিউ  রাহিম-সিলভিওলি মেহদি  নির্মাণ ২০১৯ সালের সেপ্টেম্বর মাসে ঘোষণা দেওয়া হয় ভিনসেন্ত লিন্দন ও আগাত রুসেল জুলিয়া দ্যুকুর্নোর নিজের লেখা চিত্রনাট্য অবলম্বনে পরিচালিত চলচ্চিত্রটির অভিনয়শিল্পীদলে যোগদান করেছেন। নিয়ন মার্কিন যুক্তরাষ্ট্রে এটি পরিবেশন করবে।  চলচ্চিত্রটির মূল দৃশ্যধারণ শুরু হয় ২০২০ সালের সেপ্টেম্বর মাসে। নির্মাণকাজ মূলত ২০২০ সালের এপ্রিল মাসে শুরু করার সময় ধার্য করা হয়েছিল, কিন্তু কোভিড-১৯ এর বৈশ্বিক মহামারির কারণে তা পিছিয়ে দেওয়া হয়।  মুক্তি ২০২১ সালে জুন মাসে অ্যাল্টিটিউড ফিল্ম ডিস্ট্রিবিউশন ও ফিল্মফোর যৌথভাবে চলচ্চিত্রটির পরিবেশনা স্বত্ত গ্রহণ করে। ২০২১ সালের ১৩ই জুলাই ২০২১ কান চলচ্চিত্র উৎসবে তিতান চলচ্চিত্রটির উদ্বোধনী প্রদর্শনীয় হয়। এই উৎসবের সমাপ্তি অনুষ্ঠানে জুরি সভাপতি স্পাইক লিকে ফরাসি ভাষায় "প্রথম পুরস্কার"-এর নাম ঘোষণা করতে বলা হলে তিনি তা "প্রথম স্থান" অধিকার করা পুরস্কার মনে করে ভুলবশত পাল্ম দর জয়ী চলচ্চিত্রের নাম একেবারে শুরুতেই ঘোষণা করে দেন। দ্য পিয়ানো (১৯৯৩) চলচ্চিত্রের জন্য বিজয়ী জেন ক্যাম্পিয়নের পর দ্যুকুর্নো এই পুরস্কার বিজয়ী দ্বিতীয় নারী পরিচালক। ২০২১ সালের ১৪ই জুলাই চলচ্চিত্রটি ডায়াফানা ডিস্ট্রিবিউশনের ব্যানারে ফ্রান্সে মুক্তি পায়।  তথ্যসূত্র  বহিঃসংযোগ         বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর থ্রিলার নাট্য চলচ্চিত্র বিষয়শ্রেণী:২০২১-এর এলজিবিটি সম্পর্কিত চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ফরাসি থ্রিলার নাট্য চলচ্চিত্র বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র বিষয়শ্রেণী:বেলজীয় চলচ্চিত্র বিষয়শ্রেণী:বেলজীয় থ্রিলার নাট্য চলচ্চিত্র বিষয়শ্রেণী:এলজিবিটিকিউ সম্পর্কিত থ্রিলার চলচ্চিত্র বিষয়শ্রেণী:জুলিয়া দ্যুকুর্নো পরিচালিত চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র বিষয়শ্রেণী:চলচ্চিত্রে নারী উভকামিতা বিষয়শ্রেণী:রূপান্তরিত লিঙ্গ সম্পর্কিত চলচ্চিত্র বিষয়শ্রেণী:এলজিবিটিকিউ সম্পর্কিত ভৌতিক চলচ্চিত্র বিষয়শ্রেণী:পাল্ম দর বিজয়ী বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র
সুফিয়ান মুকীম (; জন্ম: ১৫ নভেম্বর ১৯৯৯) একজন পাকিস্তানি ক্রিকেটার। তিনি বাঁ-হাতি রিস্ট স্পিন বোলার হিসেবে পাকিস্তান জাতীয় দলে খেলেন। এছাড়া তিনি পেশাওয়ার জালমির হয়ে পিএসএল এবং ডলফিনস দলের হয়ে ঘরোয়া ক্রিকেট খেলেছেন।           প্রারম্ভিক জীবন  সুফিয়ান মুকীমের জন্ম বৈঠক বালুচ শহরে, যা সুধনোতী জেলার পালান্দ্রি উপজেলায় অবস্থিত। তিনি টেপ টেনিস বল দিয়ে ক্রিকেট খেলা শুরু করেন। কিন্তু যথাযথ সুযোগ-সুবিধা না থাকায় পরে রাওয়ালপিন্ডিতে চলে যান, যেখানে তিনি ক্লাব ক্রিকেট এবং পরে প্রথম-শ্রেণীর ক্রিকেট খেলেন। তিনি সাবিহ আজহার ক্রিকেট একাডেমিতে প্রশিক্ষণ নিয়েছেন।           প্রারম্ভিক ক্যারিয়ার  জুলাই ২০২৩ সালে, মুকীম পাকিস্তান 'এ' এর হয়ে ভারত 'এ' কে হারিয়ে ইমার্জিং টিমস এশিয়া কাপের শিরোপা জয়ে অবদান রাখেন, ফাইনালে ১০ ওভারে ৩/৬৬ বোলিং করে।      ৩ অক্টোবর ২০২৩ সালে, মুকীম হংকংয়ের বিরুদ্ধে টি২০আই অভিষেক করেন এবং এশিয়ান গেমসের ম্যাচে দুই উইকেট নেন।          জানুয়ারি ২০২৪ সালে, মুকীম তার বাঁ হাঁটুর অস্ত্রোপচার করান।          অক্টোবর ২০২৪ সালে, তিনি পাকিস্তান শহীন দলের অংশ হিসেবে ইমার্জিং টিমস এশিয়া কাপে খেলেন, যেখানে শ্রীলঙ্কা এর কাছে সেমিফাইনালে পরাজিত হয়।           আন্তর্জাতিক ক্যারিয়ার  ডিসেম্বর ২০২৪ সালে, জিম্বাবুয়ের বিপক্ষে একটি টুয়েন্টি২০ আন্তর্জাতিক সিরিজে মুকীম রেকর্ড সমান করা বোলিং পারফরম্যান্স করেন। তিনি মাত্র ৩ রান খরচায় ৫ উইকেট নেন, যা পুরুষদের টি২০আই ক্রিকেটে পাঁচ উইকেট নেওয়ার ক্ষেত্রে সর্বনিম্ন রান খরচের বিশ্বরেকর্ড এর সমান। তার এই বোলিং স্পেল পাকিস্তানের জয়ে গুরুত্বপূর্ণ ভূমিকা রাখে এবং আন্তর্জাতিক ক্রিকেটে তার সম্ভাবনা তুলে ধরে।           খেলার ধরণ  মুকীম একজন বাঁ-হাতি আনঅর্থোডক্স স্পিনার, যা আধুনিক ক্রিকেটে একটি বিরল বোলিং ধরন। পাকিস্তানের হয়ে তিনি এ ধরনের প্রথম উল্লেখযোগ্য বোলার। তার বোলিং স্টাইল অস্বাভাবিক রিলিজ অ্যাঙ্গেলের জন্য পরিচিত, যা তাকে তাব্রাইজ শামসী (দক্ষিণ আফ্রিকা), কুলদীপ যাদব (ভারত) ও নূর আহমদ (আফগানিস্তান)-এর থেকে আলাদা করেছে। তার প্রায় খাড়া রিলিজের কারণে বলের গতি নিচের দিকে হয়, ফলে লফটেড শট ও সুইপ মারা কঠিন হয়ে পড়ে। প্রচলিত কব্জি-স্পিনারদের মতো তিনি বলের ফ্লাইটের উপর নির্ভর করেন না, বরং আধুনিক টি২০ ধাঁচে দ্রুত ও হিট করা কঠিন ডেলিভারিই তার বৈশিষ্ট্য।           তথ্যসূত্র             বহিঃসংযোগ       বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
আনুমানিক ১৮১৬ সালে নিসেফর নিপসে  প্রথম সফলভাবে একটি ক্যামেরা ইমেজ তৈরি করেছিলেন,  তার নিজের তৈরি একটি খুব ছোট ক্যামেরা এবং কাগজ এক টুকরা সিলভার ক্লোরাইড, যা অন্ধকারে এটি আলো দেখার সুযোগ করে দেয়। অবশিষ্ট অপ্রভাবিত সিলভার ক্লোরাইড সরানো  নিপসে এর পরিচিত ছিল, তাই আলোকচিত্র স্থায়ী ছিল না, অবশেষে সম্পূর্ণরূপে সামগ্রিক এক্সপোজার দ্বারা অন্ধকার করা  হয়েছে  এটা দেখার জন্য প্রয়োজনীয় আলো প্রয়োজন।  মধ্য-১৮২০র এর মধ্যে, নিপস একটি সহচরী কাঠের বাক্স ক্যামেরা ব্যবহার করতেন যেটা  প্যারিসের অধিবাসী ডাক্তার চার্লস ও ভিনসেন্ট অশ্বারোহী সৈনিক দ্বারা তৈরি যারা ফটোগ্রাফি নিয়ে পরীক্ষা করতেন যা উপরিভাগে ক্রমে লেপা  যিহূদিয়ার বিটুমিন সহ। বিটুমিন ধীরে ধীরে ইমেজ উজ্জ্বল এলাকায় কঠিনীভূত হয়। অকঠিনীভূত বিটুমিন তারপর দূরে বিলুপ্ত করা হয়।  সেই ফটোগ্রাফ  এখনও বেঁচে আছে।  বিষয়শ্রেণী:আলোকচিত্রগ্রহণ
লিবারেশন হলো ভারতীয় ইংরেজি মাসিক পত্রিকা। এটি দিল্লী থেকে প্রতি মাসে প্রকাশিত হয়। লিবারেশনের প্রথম প্রকাশনা হয় ১৯৬৭ সালের নভেম্বর মাসে নকশালবাড়ি কৃষক আন্দোলনের পরবর্তীকালে। এই পত্রিকাটি ভারতের কমিউনিস্ট পার্টি (মার্কসবাদী-লেনিনবাদী) লিবারেশন পার্টির কেন্দ্রীয় কমিটির মুখপত্র হিসেবে পরিচিত। ১৯৭৬ থেকে এই পত্রিকাটি প্রতিমাসেই প্রকাশিত হয়।https://liberation.org.in/About-Ushttps://archive.cpiml.org/liberation/index.htmhttp://sanhati.com/liberation/   আরও দেখুন    দেশব্রতী  দেশহিতৈষী  সিপিআইএম‌এল লিবারেশন   তথ্যসূত্র     বহিঃসংযোগ    official website  বিষয়শ্রেণী:মাসিক সংবাদপত্র বিষয়শ্রেণী:ভারতের সংবাদপত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৩:১৩, ২৯ মে ২০২৩ (ইউটিসি) আল জামে'ঊর রদ্বভী   – (অপসারণের প্রস্তাবনা দেখুনলগ দেখুন) () নিবন্ধটি WP:GNG ও WP:NBOOK পূরণ করে না। উল্লেখযোগ্য প্রায় সব হাদিসগ্রন্থ ৯ম শতাব্দীতে সংকলিত হয়ে গেছে।–ধর্মমন্ত্রী (আলাপ) ১৩:২০, ১৯ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।